Der er mere end æren på spil for Pandrup-bokseren Kasper Bruun ved Nordic Fight Night-stævnet i Esbjerg den 12. april. Bruun skal møde svenske Anthony Yigit, og det bliver en kamp om WBC Baltic-titlen. 27-årige Kasper Bruuns promotor Team Sauerland mener, at titelbæltet gør kampen mod Yigit, som repræsenterede Sverige ved OL i London i 2012, ekstra interessant. - Kampen fortjener helt klart at være en titelkamp. Bæltet opmuntrer begge boksere til at give alt i kampen, som ligner et klassisk opgør mellem to af de største skandinaviske boksetalenter, siger promotor Nisse Sauerland i en pressemeddelelse.

Referat:
Der bliver en titel på spil, når Pandrup-bokseren Kasper Bruun møder svenske Anthony Yigit i april.